મિત્રોએ તો મને ખૂબ ચેતવ્યો. પણ મેં નાગપુર જવાનો નિર્ણય કરી જ લીધો. નાગપુર સ્ટેશન પર પહોંચતાં જ દાઢી અને લાંબા વાળવાળી વ્યક્તિએ મારું હાર્દિક સ્વાગત કર્યું અને મને ફૂલમાળા પહેરાવી. મેં ધીમેથી બાજુની વ્યક્તિને પૂછ્યું, ‘આ કોણ છે ?’ તેણે કહ્યું : ‘આ શ્રી ગુરુજી છે.’ બસ, એટલું સાંભળતાં જ હું પાણી પાણી થઈ ગયો. મને મિત્રોની વાતો યાદ આવી પણ અહીં શ્રી ગુરુજીનું મુક્ત હાસ્ય, સાદગી અને આત્મીયતા જોઈને હું આશ્ર્ચર્યમાં ગરકાવ થઈ ગયો. અમારા જેવા લોકો પણ અજાણતાં જ સંઘ વિશે કેવી ખોટી ધારણાઓ બાંધી લે છે ! બીજા પણ કદાચ એવું જ કરતા હશે.